# Επίσημη Εφημερίδα C 255A/20 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 255A |
| | |
| Έκδοση στην ελληνική γλώσσα | Ανακοινώσεις και Πληροφορίες | 61ό έτος20 Ιουλίου 2018 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 255A

Έκδοση στην ελληνική γλώσσα

Ανακοινώσεις και Πληροφορίες

61ό έτος20 Ιουλίου 2018

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2018/C 255 A/01 | Ενιαίο Συμβούλιο Εξυγίανσης — Προκήρυξη κενής θέσης για τη θέση μέλους του Ενιαίου Συμβουλίου Εξυγίανσης και διευθυντή Ανάπτυξης και Συντονισμού της Πολιτικής Εξυγίανσης — COM/2018/20028 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2018/C 255 A/01

Ενιαίο Συμβούλιο Εξυγίανσης — Προκήρυξη κενής θέσης για τη θέση μέλους του Ενιαίου Συμβουλίου Εξυγίανσης και διευθυντή Ανάπτυξης και Συντονισμού της Πολιτικής Εξυγίανσης — COM/2018/20028

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 20.7.2018 | EL | Επίσημη Εφημερίδα της Ευρωπαϊκής Ένωσης | CA 255/1 |
| --- | --- | --- | --- |

20.7.2018

EL

Επίσημη Εφημερίδα της Ευρωπαϊκής Ένωσης

CA 255/1

---

Ενιαίο Συμβούλιο Εξυγίανσης — Προκήρυξη κενής θέσης για τη θέση μέλους του Ενιαίου Συμβουλίου Εξυγίανσης και διευθυντή Ανάπτυξης και Συντονισμού της Πολιτικής Εξυγίανσης

COM/2018/20028

(2018/C 255 A/01)

Το Ενιαίο Συμβούλιο Εξυγίανσης

Το Ενιαίο Συμβούλιο Εξυγίανσης (ΕΣΕ) είναι η ευρωπαϊκή αρχή εξυγίανσης και συνεργάζεται στενά με τις εθνικές αρχές εξυγίανσης των συμμετεχόντων κρατών μελών — μαζί συγκροτούν τον Ενιαίο Μηχανισμό Εξυγίανσης (ΕΜΕ)· Το Ενιαίο Συμβούλιο Εξυγίανσης (ΕΣΕ) συνεργάζεται στενά με την Ευρωπαϊκή Επιτροπή και την Ευρωπαϊκή Κεντρική Τράπεζα (ΕΚΤ) για τη διασφάλιση της χρηματοπιστωτικής σταθερότητας.

Αποστολή του είναι η διασφάλιση της εύρυθμης εξυγίανσης των προβληματικών τραπεζών, με τις ελάχιστες δυνατές επιπτώσεις στην πραγματική οικονομία και τα δημόσια οικονομικά των συμμετεχόντων κρατών μελών της ΕΕ και άλλων χωρών. Συνεπώς, στο ΕΣΕ ανατίθενται ειδικά καθήκοντα και υποχρεώσεις, προκειμένου να προετοιμάζει και να διενεργεί την εξυγίανση των τραπεζών που βρίσκονται σε σημείο πτώχευσης ή κινδυνεύουν να πτωχεύσουν.

Το ΕΣΕ είναι επίσης υπεύθυνο για τη διαχείριση του Ενιαίου Ταμείου Εξυγίανσης (ΕΤΕ) που συστάθηκε από τον κανονισμό για τον ΕΜΕ, προκειμένου να εξασφαλίσει τη διαθεσιμότητα μεσοπρόθεσμης χρηματοδοτικής στήριξης όταν μια τράπεζα βρίσκεται σε διαδικασία αναδιάρθρωσης και/ή εξυγίανσης.

Το ΕΣΕ είναι αυτοχρηματοδοτούμενος οργανισμός της Ευρωπαϊκής Ένωσης.

Η θέση

Η Ευρωπαϊκή Επιτροπή, σε διαβούλευση με το ΕΣΕ, οργανώνει διαδικασία επιλογής για την πλήρωση της θέσης μέλους του Ενιαίου Συμβουλίου Εξυγίανσης και διευθυντή Ανάπτυξης και Συντονισμού της Πολιτικής Εξυγίανσης.

Ο τόπος εργασίας θα είναι οι Βρυξέλλες (Βέλγιο), όπου έχει την έδρα του το EΣΕ.

Ο/η επιτυχής υποψήφιος/-α θα αναλάβει τα καθήκοντά του/της i) ως μέλος με δικαίωμα ψήφου στα σώματα λήψης αποφάσεων του ΕΣΕ —στη σύνοδο ολομέλειας και στην εκτελεστική σύνοδο του Συμβουλίου, και ii) ως διευθυντής Ανάπτυξης και Συντονισμού της Πολιτικής Εξυγίανσης στο ΕΣΕ.

Ως μέλος με δικαίωμα ψήφου στη σύνοδο ολομέλειας και στην εκτελεστική σύνοδο του Συμβουλίου θα συνεισφέρει ενεργά στην εκπλήρωση των καθηκόντων και ευθυνών του Συμβουλίου, σύμφωνα με την εντολή που έλαβε από τον κανονισμό για τον ΕΜΕ.

Επιπλέον, ο/η επιτυχής υποψήφιος/-α, με την ιδιότητά του/της ως διευθυντή Ανάπτυξης και Συντονισμού της Πολιτικής Εξυγίανσης θα είναι υπεύθυνος/-η για την αντίστοιχη Διεύθυνση Ανάπτυξης και Συντονισμού πολιτικών.

Ειδικότερα, ο/η επιτυχής υποψήφιος/-α:

| — | θα ηγείται της ανάπτυξης πολιτικών και μεθοδολογίας για τις δραστηριότητες εξυγίανσης του ΕΣΕ και θα συντονίζει τις δραστηριότητες αυτές με τις Διευθύνσεις Εξυγίανσης, προκειμένου να διασφαλίζει την αποτελεσματική και συνεπή λειτουργία του Ενιαίου Μηχανισμού Εξυγίανσης· αυτό περιλαμβάνει την καθοδήγηση των οντοτήτων που εμπίπτουν στις άμεσες αρμοδιότητες του ΕΣΕ κατά την εκπόνηση σχεδίων εξυγίανσης, καθώς και το καθήκον εποπτείας από τον ΕΣΕ των οντοτήτων που εμπίπτουν στην αρμοδιότητα των εθνικών αρχών εξυγίανσης· |
| --- | --- |

—

θα ηγείται της ανάπτυξης πολιτικών και μεθοδολογίας για τις δραστηριότητες εξυγίανσης του ΕΣΕ και θα συντονίζει τις δραστηριότητες αυτές με τις Διευθύνσεις Εξυγίανσης, προκειμένου να διασφαλίζει την αποτελεσματική και συνεπή λειτουργία του Ενιαίου Μηχανισμού Εξυγίανσης· αυτό περιλαμβάνει την καθοδήγηση των οντοτήτων που εμπίπτουν στις άμεσες αρμοδιότητες του ΕΣΕ κατά την εκπόνηση σχεδίων εξυγίανσης, καθώς και το καθήκον εποπτείας από τον ΕΣΕ των οντοτήτων που εμπίπτουν στην αρμοδιότητα των εθνικών αρχών εξυγίανσης·

| — | θα κατευθύνει το πολυετές πρόγραμμα εργασίας του ΕΣΕ ως προς τα καθήκοντα σχεδιασμού της εξυγίανσης και θα συντονίζει την εφαρμογή του σε διαφορετικά επίπεδα στον οργανισμό, σε συντονισμό με τις Διευθύνσεις Εξυγίανσης και σε στενή συνεργασία με τις εθνικές αρχές εξυγίανσης προκειμένου να παρέχει μια δέσμη σαφούς καθοδήγησης και στόχων και να καθορίζει προτεραιότητες στο πλαίσιο του συνολικού στρατηγικού σχεδιασμού του ΕΣΕ· |
| --- | --- |

—

θα κατευθύνει το πολυετές πρόγραμμα εργασίας του ΕΣΕ ως προς τα καθήκοντα σχεδιασμού της εξυγίανσης και θα συντονίζει την εφαρμογή του σε διαφορετικά επίπεδα στον οργανισμό, σε συντονισμό με τις Διευθύνσεις Εξυγίανσης και σε στενή συνεργασία με τις εθνικές αρχές εξυγίανσης προκειμένου να παρέχει μια δέσμη σαφούς καθοδήγησης και στόχων και να καθορίζει προτεραιότητες στο πλαίσιο του συνολικού στρατηγικού σχεδιασμού του ΕΣΕ·

| — | θα συμβάλλει στην προετοιμασία δράσεων εξυγίανσης και, αν είναι αναγκαίο, αποφάσεων εξυγίανσης από τις οντότητες που εμπίπτουν στις αρμοδιότητες του ΕΣΕ· |
| --- | --- |

—

θα συμβάλλει στην προετοιμασία δράσεων εξυγίανσης και, αν είναι αναγκαίο, αποφάσεων εξυγίανσης από τις οντότητες που εμπίπτουν στις αρμοδιότητες του ΕΣΕ·

| — | θα επιβλέπει και θα διευθύνει τη γενική συνεργασία με τις εθνικές αρχές εξυγίανσης, την Ευρωπαϊκή Κεντρική Τράπεζα και την Ευρωπαϊκή Επιτροπή σε θέματα που συνδέονται με την εξυγίανση, περιλαμβανομένων, κατά περίπτωση, συμφωνιών συνεργασίας· |
| --- | --- |

—

θα επιβλέπει και θα διευθύνει τη γενική συνεργασία με τις εθνικές αρχές εξυγίανσης, την Ευρωπαϊκή Κεντρική Τράπεζα και την Ευρωπαϊκή Επιτροπή σε θέματα που συνδέονται με την εξυγίανση, περιλαμβανομένων, κατά περίπτωση, συμφωνιών συνεργασίας·

| — | θα διαχειρίζεται τις καθημερινές εργασίες της Διεύθυνσης και θα διασφαλίζει την ομαλή και αποτελεσματική λειτουργία της, η οποία θα περιλαμβάνει επίσης στενή συνεργασία με άλλους επιχειρησιακούς τομείς του ΕΣΕ, ιδίως με τις Διευθύνσεις Εξυγίανσης και τη Νομική Υπηρεσία· |
| --- | --- |

—

θα διαχειρίζεται τις καθημερινές εργασίες της Διεύθυνσης και θα διασφαλίζει την ομαλή και αποτελεσματική λειτουργία της, η οποία θα περιλαμβάνει επίσης στενή συνεργασία με άλλους επιχειρησιακούς τομείς του ΕΣΕ, ιδίως με τις Διευθύνσεις Εξυγίανσης και τη Νομική Υπηρεσία·

| — | θα μεριμνά για την επίτευξη των στόχων της Διεύθυνσης, σύμφωνα με τις προβλεπόμενες προθεσμίες και πρότυπα ποιότητας, και θα παρακολουθεί και θα αξιολογεί την πρόοδο που σημειώνεται· |
| --- | --- |

—

θα μεριμνά για την επίτευξη των στόχων της Διεύθυνσης, σύμφωνα με τις προβλεπόμενες προθεσμίες και πρότυπα ποιότητας, και θα παρακολουθεί και θα αξιολογεί την πρόοδο που σημειώνεται·

| — | θα συντονίζει το έργο των μονάδων της Διεύθυνσης, θα ενθαρρύνει και θα στηρίζει τα μεσαία διευθυντικά στελέχη στην επίτευξη των στόχων τους και στην αξιοποίηση του δυναμικού τους, όπως και του δυναμικού των υφισταμένων τους· |
| --- | --- |

—

θα συντονίζει το έργο των μονάδων της Διεύθυνσης, θα ενθαρρύνει και θα στηρίζει τα μεσαία διευθυντικά στελέχη στην επίτευξη των στόχων τους και στην αξιοποίηση του δυναμικού τους, όπως και του δυναμικού των υφισταμένων τους·

| — | θα εξασφαλίζει την ομαλή συνεργασία και επικοινωνία με άλλα μέλη του Συμβουλίου / διευθυντές και Διευθύνσεις· θα προωθεί θετικές πρακτικές στους ενδιαφερομένους εντός και εκτός της Διεύθυνσης· και |
| --- | --- |

—

θα εξασφαλίζει την ομαλή συνεργασία και επικοινωνία με άλλα μέλη του Συμβουλίου / διευθυντές και Διευθύνσεις· θα προωθεί θετικές πρακτικές στους ενδιαφερομένους εντός και εκτός της Διεύθυνσης· και

| — | θα ενεργεί ως σύνδεσμος και θα διατηρεί σχέσεις με τα θεσμικά όργανα και τους οργανισμούς της Ευρωπαϊκής Ένωσης και κάθε άλλη δημόσια αρχή ή ιδιωτικό φορέα για θέματα που εμπίπτουν στις αρμοδιότητες της Διεύθυνσης.
  Ο/η επιτυχής υποψήφιος/-α θα λογοδοτεί στον/στην Πρόεδρο του ΕΣΕ σχετικά με τις ατομικές του/της συνεισφορές ως διευθυντής/διευθύντρια Ανάπτυξης και Συντονισμού της Πολιτικής Εξυγίανσης. |
| --- | --- |

—

θα ενεργεί ως σύνδεσμος και θα διατηρεί σχέσεις με τα θεσμικά όργανα και τους οργανισμούς της Ευρωπαϊκής Ένωσης και κάθε άλλη δημόσια αρχή ή ιδιωτικό φορέα για θέματα που εμπίπτουν στις αρμοδιότητες της Διεύθυνσης.

Ο/η επιτυχής υποψήφιος/-α θα λογοδοτεί στον/στην Πρόεδρο του ΕΣΕ σχετικά με τις ατομικές του/της συνεισφορές ως διευθυντής/διευθύντρια Ανάπτυξης και Συντονισμού της Πολιτικής Εξυγίανσης.

Κριτήρια επιλεξιμότητας

Οι υποψήφιοι θα κριθούν κατά τη φάση επιλογής με βάση τα ακόλουθα τυπικά κριτήρια, τα οποία θα πρέπει να πληρούν κατά την ημερομηνία λήξης της προθεσμίας υποβολής των αιτήσεων:

| — | Υπηκοότητα: να είναι υπήκοοι κράτους μέλους της Ευρωπαϊκής Ένωσης· |
| --- | --- |

—

Υπηκοότητα: να είναι υπήκοοι κράτους μέλους της Ευρωπαϊκής Ένωσης·

| — | Πτυχίο ή δίπλωμα πανεπιστημίου:







  — | να διαθέτουν επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· ή |
| --- | --- | --- |

—

Πτυχίο ή δίπλωμα πανεπιστημίου:

—

να διαθέτουν επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· ή

| — | να διαθέτουν επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, καθώς και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα ενός έτους δεν μπορεί να συμπεριλαμβάνεται στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου)· |
| --- | --- |

—

να διαθέτουν επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, καθώς και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα ενός έτους δεν μπορεί να συμπεριλαμβάνεται στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου)·

| — | Επαγγελματική πείρα (1): να διαθέτουν μετά τη λήψη του πτυχίου τουλάχιστον 20 έτη επαγγελματικής πείρας αποκτηθείσας μετά την απόκτηση του προαναφερόμενου τίτλου σπουδών, εκ της οποίας επαγγελματική πείρα τουλάχιστον δέκα ετών που έχει σχέση με τους τομείς της εποπτείας, της αναδιάρθρωσης ή της εξυγίανσης χρηματοοικονομικών ιδρυμάτων και της ρύθμισης χρηματοπιστωτικών αγορών· |
| --- | --- |

—

Επαγγελματική πείρα (1): να διαθέτουν μετά τη λήψη του πτυχίου τουλάχιστον 20 έτη επαγγελματικής πείρας αποκτηθείσας μετά την απόκτηση του προαναφερόμενου τίτλου σπουδών, εκ της οποίας επαγγελματική πείρα τουλάχιστον δέκα ετών που έχει σχέση με τους τομείς της εποπτείας, της αναδιάρθρωσης ή της εξυγίανσης χρηματοοικονομικών ιδρυμάτων και της ρύθμισης χρηματοπιστωτικών αγορών·

| — | Επαγγελματική πείρα σε ανώτερη διοικητική θέση: επαγγελματική πείρα τουλάχιστον πέντε ετών στη διεύθυνση οργανισμού σε θέση ανώτατου διευθυντικού στελέχους (2)· και |
| --- | --- |

—

Επαγγελματική πείρα σε ανώτερη διοικητική θέση: επαγγελματική πείρα τουλάχιστον πέντε ετών στη διεύθυνση οργανισμού σε θέση ανώτατου διευθυντικού στελέχους (2)· και

| — | Γλώσσες: να κατέχουν άριστα μία από τις επίσημες γλώσσες της Ευρωπαϊκής Ένωσης και να διαθέτουν ικανοποιητική γνώση τουλάχιστον μίας ακόμα από τις επίσημες γλώσσες της Ευρωπαϊκής Ένωσης (3). Οι επιτροπές επιλογής μπορούν να επαληθεύσουν κατά τη διάρκεια της συνέντευξης/των συνεντεύξεων κατά πόσον οι υποψήφιοι πληρούν την απαίτηση σχετικά με την ικανοποιητική γνώση μίας άλλης επίσημης γλώσσας της ΕΕ. Στο πλαίσιο αυτό, μέρος της συνέντευξης θα μπορούσε να διεξαχθεί στην άλλη γλώσσα. |
| --- | --- |

—

Γλώσσες: να κατέχουν άριστα μία από τις επίσημες γλώσσες της Ευρωπαϊκής Ένωσης και να διαθέτουν ικανοποιητική γνώση τουλάχιστον μίας ακόμα από τις επίσημες γλώσσες της Ευρωπαϊκής Ένωσης (3). Οι επιτροπές επιλογής μπορούν να επαληθεύσουν κατά τη διάρκεια της συνέντευξης/των συνεντεύξεων κατά πόσον οι υποψήφιοι πληρούν την απαίτηση σχετικά με την ικανοποιητική γνώση μίας άλλης επίσημης γλώσσας της ΕΕ. Στο πλαίσιο αυτό, μέρος της συνέντευξης θα μπορούσε να διεξαχθεί στην άλλη γλώσσα.

Δεν ισχύει όριο ηλικίας.

Κριτήρια επιλογής

Οι υποψήφιοι πρέπει να έχουν:

| — | άριστη γνώση του τραπεζικού και του χρηματοπιστωτικού κλάδου· |
| --- | --- |

—

άριστη γνώση του τραπεζικού και του χρηματοπιστωτικού κλάδου·

| — | εκτεταμένη πείρα σε έναν ή περισσότερους από τους ακόλουθους τομείς: εποπτεία, αναδιάρθρωση ή εξυγίανση χρηματοπιστωτικών ιδρυμάτων, ρύθμιση χρηματοπιστωτικών αγορών, ιδίως του τραπεζικού τομέα· |
| --- | --- |

—

εκτεταμένη πείρα σε έναν ή περισσότερους από τους ακόλουθους τομείς: εποπτεία, αναδιάρθρωση ή εξυγίανση χρηματοπιστωτικών ιδρυμάτων, ρύθμιση χρηματοπιστωτικών αγορών, ιδίως του τραπεζικού τομέα·

| — | γνώση των θεσμικών οργάνων της ΕΕ και των διαδικασιών λήψης αποφάσεων της ΕΕ, μαζί με πείρα στις δραστηριότητες του ΕΣΕ είτε σε ευρωπαϊκές και διεθνείς διαδικασίες είτε τουλάχιστον στον ιδιωτικό τομέα σε διεθνές επίπεδο. |
| --- | --- |

—

γνώση των θεσμικών οργάνων της ΕΕ και των διαδικασιών λήψης αποφάσεων της ΕΕ, μαζί με πείρα στις δραστηριότητες του ΕΣΕ είτε σε ευρωπαϊκές και διεθνείς διαδικασίες είτε τουλάχιστον στον ιδιωτικό τομέα σε διεθνές επίπεδο.

| — | πείρα στην επιτυχή καθοδήγηση πολυμελών ομάδων διεπιστημονικής (και, ιδανικά, πολυπολιτισμικής) συγκρότησης σε ανώτερο επίπεδο διοίκησης, καθώς και στην ενθάρρυνση εργαζομένων με σκοπό την επίτευξη υψηλών επιδόσεων· |
| --- | --- |

—

πείρα στην επιτυχή καθοδήγηση πολυμελών ομάδων διεπιστημονικής (και, ιδανικά, πολυπολιτισμικής) συγκρότησης σε ανώτερο επίπεδο διοίκησης, καθώς και στην ενθάρρυνση εργαζομένων με σκοπό την επίτευξη υψηλών επιδόσεων·

| — | αποδεδειγμένη ικανότητα λήψης και υλοποίησης αποφάσεων τόσο σε στρατηγικό όσο και σε επιχειρησιακό επίπεδο· |
| --- | --- |

—

αποδεδειγμένη ικανότητα λήψης και υλοποίησης αποφάσεων τόσο σε στρατηγικό όσο και σε επιχειρησιακό επίπεδο·

| — | εξαιρετική ηγετική ικανότητα και εργασιακή πείρα σε πολυπολιτισμικό περιβάλλον· |
| --- | --- |

—

εξαιρετική ηγετική ικανότητα και εργασιακή πείρα σε πολυπολιτισμικό περιβάλλον·

| — | άριστες διαπραγματευτικές ικανότητες και ικανότητα οικοδόμησης εμπιστοσύνης στις σχέσεις εργασίας με ανώτερους εκπροσώπους ενδιαφερόμενων φορέων· |
| --- | --- |

—

άριστες διαπραγματευτικές ικανότητες και ικανότητα οικοδόμησης εμπιστοσύνης στις σχέσεις εργασίας με ανώτερους εκπροσώπους ενδιαφερόμενων φορέων·

| — | εξαιρετικά υψηλό αίσθημα ευθύνης και ικανότητα ανάληψης πρωτοβουλιών, καθώς και ικανότητα ανάπτυξης και υλοποίησης στρατηγικού οράματος· |
| --- | --- |

—

εξαιρετικά υψηλό αίσθημα ευθύνης και ικανότητα ανάληψης πρωτοβουλιών, καθώς και ικανότητα ανάπτυξης και υλοποίησης στρατηγικού οράματος·

| — | άριστες ικανότητες επικοινωνίας και διαπροσωπικών επαφών· είναι αναγκαία η πολύ καλή γνώση της αγγλικής γλώσσας, δεδομένου ότι είναι η γλώσσα εργασίας του ΕΣΕ· |
| --- | --- |

—

άριστες ικανότητες επικοινωνίας και διαπροσωπικών επαφών· είναι αναγκαία η πολύ καλή γνώση της αγγλικής γλώσσας, δεδομένου ότι είναι η γλώσσα εργασίας του ΕΣΕ·

Ανεξαρτησία και δήλωση συμφερόντων

Τα μέλη του EΣΕ, στη σύνοδο της ολομέλειας και στην εκτελεστική σύνοδο, πρέπει να ενεργούν ανεξάρτητα και με αποκλειστικό κριτήριο το συμφέρον της Ένωσης και δεν επιτρέπεται να ζητούν ούτε να λαμβάνουν οδηγίες από τα θεσμικά όργανα ή τους οργανισμούς της Ευρωπαϊκής Ένωσης, από κυβέρνηση κράτους μέλους ή από άλλο δημόσιο ή ιδιωτικό φορέα.

Μετά τον διορισμό του/της στη θέση μέλους του ΕΣΕ / διευθυντή/διευθύντριας Ανάπτυξης και Συντονισμού της Πολιτικής Εξυγίανσης, ο/η επιτυχής υποψήφιος/-α θα ασκεί τα καθήκοντά του/της με καθεστώς πλήρους απασχόλησης και δεν θα κατέχει άλλα αξιώματα σε εθνικό, ενωσιακό ή διεθνές επίπεδο.

Υποχρεούται επίσης να υποβάλει πριν από τον διορισμό του/της:

| — | δήλωση δέσμευσης ότι θα ενεργεί με αμεροληψία υπέρ του δημόσιου συμφέροντος· και |
| --- | --- |

—

δήλωση δέσμευσης ότι θα ενεργεί με αμεροληψία υπέρ του δημόσιου συμφέροντος· και

| — | δήλωση σχετικά με τυχόν συμφέροντα που μπορεί να θεωρηθεί ότι επηρεάζουν την ανεξαρτησία του/της. |
| --- | --- |

—

δήλωση σχετικά με τυχόν συμφέροντα που μπορεί να θεωρηθεί ότι επηρεάζουν την ανεξαρτησία του/της.

Οι υποψήφιοι/-ες πρέπει να επιβεβαιώσουν στην αίτησή τους την προθυμία τους να υποβάλουν τις εν λόγω δηλώσεις. Όταν διοριστεί, το μέλος του ΕΣΕ θα υπόκειται στον κώδικα δεοντολογίας (4), και ως διευθυντής/διευθύντρια Ανάπτυξης και Συντονισμού της Πολιτικής Εξυγίανσης θα υπόκειται στον κανονισμό υπηρεσιακής κατάστασης και στο καθεστώς που εφαρμόζεται στο λοιπό προσωπικό, ειδικότερα, στον τίτλο ΙΙ (5) και στον κώδικα δεοντολογίας και ορθής διοικητικής συμπεριφοράς για το προσωπικό του ΕΣΕ (6).

ΕΠΙΛΟΓΗ ΚΑΙ ΔΙΟΡΙΣΜΟΣ

| 1. | Η Ευρωπαϊκή Επιτροπή, σε διαβούλευση με το ΕΣΕ, συγκροτεί επιτροπή επιλογής η οποία αξιολογεί όλες τις αιτήσεις. Οι υποψήφιοι/-ες που κρίνεται ότι διαθέτουν τα καταλληλότερα προσόντα για τη θέση του μέλους του ΕΣΕ / διευθυντή/διευθύντριας Ανάπτυξης και Συντονισμού της Πολιτικής Εξυγίανσης θα κληθούν σε συνέντευξη με την εν λόγω επιτροπή επιλογής. |
| --- | --- |

1.

Η Ευρωπαϊκή Επιτροπή, σε διαβούλευση με το ΕΣΕ, συγκροτεί επιτροπή επιλογής η οποία αξιολογεί όλες τις αιτήσεις. Οι υποψήφιοι/-ες που κρίνεται ότι διαθέτουν τα καταλληλότερα προσόντα για τη θέση του μέλους του ΕΣΕ / διευθυντή/διευθύντριας Ανάπτυξης και Συντονισμού της Πολιτικής Εξυγίανσης θα κληθούν σε συνέντευξη με την εν λόγω επιτροπή επιλογής.

| 2. | Μετά τις συνεντεύξεις αυτές η επιτροπή επιλογής καταρτίζει έναν πρώτο πίνακα υποψηφίων με βάση τα προσόντα τους και τα κριτήρια επιλογής που καθορίζονται στην παρούσα προκήρυξη. Οι υποψήφιοι αυτοί μπορεί να κληθούν σε περαιτέρω συνεντεύξεις με τη συμβουλευτική επιτροπή διορισμών της Ευρωπαϊκής Επιτροπής (CCA). Πριν από τη συνέντευξη αυτή, θα υποβληθούν σε εξετάσεις που διενεργούνται σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. |
| --- | --- |

2.

Μετά τις συνεντεύξεις αυτές η επιτροπή επιλογής καταρτίζει έναν πρώτο πίνακα υποψηφίων με βάση τα προσόντα τους και τα κριτήρια επιλογής που καθορίζονται στην παρούσα προκήρυξη. Οι υποψήφιοι αυτοί μπορεί να κληθούν σε περαιτέρω συνεντεύξεις με τη συμβουλευτική επιτροπή διορισμών της Ευρωπαϊκής Επιτροπής (CCA). Πριν από τη συνέντευξη αυτή, θα υποβληθούν σε εξετάσεις που διενεργούνται σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων.

| 3. | Η συμβουλευτική επιτροπή διορισμών εγκρίνει κατάλογο προεπιλογής με τους επικρατέστερους υποψηφίους. Οι συγκεκριμένοι υποψήφιοι θα κληθούν σε συνέντευξη με ένα ή περισσότερα μέλη της Ευρωπαϊκής Επιτροπής. |
| --- | --- |

3.

Η συμβουλευτική επιτροπή διορισμών εγκρίνει κατάλογο προεπιλογής με τους επικρατέστερους υποψηφίους. Οι συγκεκριμένοι υποψήφιοι θα κληθούν σε συνέντευξη με ένα ή περισσότερα μέλη της Ευρωπαϊκής Επιτροπής.

| 4. | Με βάση το αποτέλεσμα αυτής της διαδικασίας επιλογής, και αφoύ ακουστεί η γνώμη της ολομέλειας του ΕΣΕ, η Ευρωπαϊκή Επιτροπή εγκρίνει κατάλογο προεπιλογής των υποψηφίων που κρίνονται καταλληλότεροι/-ες για τη θέση του μέλους του ΕΣΕ / διευθυντή/διευθύντριας Ανάπτυξης και Συντονισμού της Πολιτικής Εξυγίανσης. Ο εν λόγω κατάλογος διαβιβάζεται προς έγκριση στο Ευρωπαϊκό Κοινοβούλιο· παράλληλα, τηρείται ενήμερο το Συμβούλιο της Ευρωπαϊκής Ένωσης. |
| --- | --- |

4.

Με βάση το αποτέλεσμα αυτής της διαδικασίας επιλογής, και αφoύ ακουστεί η γνώμη της ολομέλειας του ΕΣΕ, η Ευρωπαϊκή Επιτροπή εγκρίνει κατάλογο προεπιλογής των υποψηφίων που κρίνονται καταλληλότεροι/-ες για τη θέση του μέλους του ΕΣΕ / διευθυντή/διευθύντριας Ανάπτυξης και Συντονισμού της Πολιτικής Εξυγίανσης. Ο εν λόγω κατάλογος διαβιβάζεται προς έγκριση στο Ευρωπαϊκό Κοινοβούλιο· παράλληλα, τηρείται ενήμερο το Συμβούλιο της Ευρωπαϊκής Ένωσης.

| 5. | Στη συνέχεια, η Ευρωπαϊκή Επιτροπή υποβάλλει προς έγκριση από το Ευρωπαϊκό Κοινοβούλιο πρόταση για τον διορισμό μέλους του ΕΣΕ / διευθυντή/διευθύντριας Ανάπτυξης και Συντονισμού της Πολιτικής Εξυγίανσης. |
| --- | --- |

5.

Στη συνέχεια, η Ευρωπαϊκή Επιτροπή υποβάλλει προς έγκριση από το Ευρωπαϊκό Κοινοβούλιο πρόταση για τον διορισμό μέλους του ΕΣΕ / διευθυντή/διευθύντριας Ανάπτυξης και Συντονισμού της Πολιτικής Εξυγίανσης.

| 6. | Μετά την έγκριση της πρότασης αυτής, το Συμβούλιο εκδίδει εκτελεστική απόφαση για τον διορισμό του μέλους του ΕΣΕ / διευθυντή/διευθύντριας Ανάπτυξης και Συντονισμού της Πολιτικής Εξυγίανσης. Το Συμβούλιο αποφασίζει με ειδική πλειοψηφία. |
| --- | --- |

6.

Μετά την έγκριση της πρότασης αυτής, το Συμβούλιο εκδίδει εκτελεστική απόφαση για τον διορισμό του μέλους του ΕΣΕ / διευθυντή/διευθύντριας Ανάπτυξης και Συντονισμού της Πολιτικής Εξυγίανσης. Το Συμβούλιο αποφασίζει με ειδική πλειοψηφία.

Οι υποψήφιοι/-ες ενδέχεται να κληθούν και σε άλλες συνεντεύξεις και/ή δοκιμασίες, πέραν εκείνων που αναφέρονται ανωτέρω.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και του θεσμικού οργάνου, η Ευρωπαϊκή Επιτροπή πραγματοποιεί αυτή τη διαδικασία επιλογής αποκλειστικά στην αγγλική γλώσσα. Η Επιτροπή φροντίζει να μη δοθεί αδικαιολόγητο πλεονέκτημα σε υποψηφίους οι οποίοι/-ες έχουν την εν λόγω γλώσσα ως μητρική.

Η πρόταση της Ευρωπαϊκής Επιτροπής στο Ευρωπαϊκό Κοινοβούλιο για τον διορισμό μέλους του EΣΕ / διευθυντή/διευθύντριας Ανάπτυξης και Συντονισμού της Πολιτικής Εξυγίανσης θα βασίζεται στην παρούσα πρόσκληση υποβολής υποψηφιοτήτων. Η συμπερίληψη στον κατάλογο προεπιλογής που θα διαβιβαστεί στο Ευρωπαϊκό Κοινοβούλιο ή στην πρόταση διορισμού δεν συνεπάγεται τον διορισμό του/της υποψηφίου/-ας. Εφιστάται η προσοχή των υποψηφίων στο γεγονός ότι ο πίνακας προεπιλογής ενδέχεται να δημοσιευτεί μετά την έγκρισή του από την Επιτροπή.

Ισότητα ευκαιριών

Τα ευρωπαϊκά όργανα εφαρμόζουν πολιτική ίσων ευκαιριών και δέχονται υποψηφιότητες χωρίς διάκριση λόγω φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας, θρησκείας ή πεποιθήσεων, πολιτικών ή άλλων φρονημάτων, ιδιότητας μέλους εθνικής μειονότητας, περιουσίας, γέννησης, αναπηρίας, ηλικίας ή γενετήσιου προσανατολισμού.

Όροι εργασίας

Το μέλος του ΕΣΕ και διευθυντής/διευθύντρια Ανάπτυξης και Συντονισμού της Πολιτικής Εξυγίανσης διορίζεται για μη ανανεώσιμη περίοδο πέντε ετών.

Το μέλος του ΕΣΕ και διευθυντής/διευθύντρια Ανάπτυξης και Συντονισμού της Πολιτικής Εξυγίανσης θεωρείται ότι βρίσκεται στο ίδιο επίπεδο με τον Γραμματέα του Δικαστηρίου της Ευρωπαϊκής Ένωσης όσον αφορά τις χρηματικές απολαβές και την ηλικία συνταξιοδότησης, όπως ορίζεται στον κανονισμό αριθ. 422/67/EΟΚ (7). Ο μισθός του/της προκύπτει με τον πολλαπλασιασμό του μισθού υπαλλήλου βαθμού AD 16, κλιμάκιο 3, επί συντελεστή 101 % του μισθού για τον συγκεκριμένο βαθμό και κλιμάκιο (8). Ωστόσο, δεν θα υπόκειται σε ανώτατη ηλικία συνταξιοδότησης. Για όλους τους άλλους όρους απασχόλησης, ισχύουν κατ’ αναλογία ο κανονισμός υπηρεσιακής κατάστασης και το καθεστώς που εφαρμόζεται επί του λοιπού προσωπικού της Ευρωπαϊκής Ένωσης.

ΤΡΟΠΟΣ ΥΠΟΒΟΛΗΣ ΑΙΤΗΣΕΩΝ ΥΠΟΨΗΦΙΟΤΗΤΑΣ

Σημείωση:

Πριν υποβάλετε την αίτησή σας, παρακαλούμε να ελέγξετε προσεκτικά αν πληροίτε όλα τα κριτήρια επιλεξιμότητας, ιδίως όσον αφορά τα είδη των απαιτούμενων διπλωμάτων/πτυχίων, την υψηλού επιπέδου επαγγελματική και διευθυντική πείρα, καθώς και τις γλωσσικές σας ικανότητες. Οι υποψήφιοι/-ες που δεν πληρούν ένα από τα εν λόγω κριτήρια επιλεξιμότητας αποκλείονται αυτόματα από τη διαδικασία επιλογής.

Οι αιτήσεις πρέπει να υποβάλλονται μέσω του διαδικτύου στον ακόλουθο ιστότοπο:

https://ec.europa.eu/dgs/human-resources/seniormanagementvacancies/

όπου θα πρέπει να ακολουθήσετε τις οδηγίες που αφορούν τα διάφορα στάδια της διαδικασίας. Θα πρέπει να δημιουργήσετε ένα προφίλ πριν υποβάλετε την αίτησή σας.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η ηλεκτρονική υποβολή επιστολής εκδήλωσης ενδιαφέροντος (έως 8 000 χαρακτήρες).

Πρέπει, επίσης, να διαθέτετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας και για την επικοινωνία κατά τη διάρκεια της διαδικασίας επιλογής. Ως εκ τούτου, παρακαλείστε να ενημερώνετε την Ευρωπαϊκή Επιτροπή σχετικά με οποιαδήποτε αλλαγή διεύθυνσης ηλεκτρονικού ταχυδρομείου.

Αφού ολοκληρώσετε τη διαδικασία ηλεκτρονικής εγγραφής, θα λάβετε μήνυμα ηλεκτρονικού ταχυδρομείου που επιβεβαιώνει ότι η αίτησή σας καταχωρίστηκε. Αν δεν λάβετε το μήνυμα επιβεβαίωσης, τότε η αίτησή σας δεν έχει καταχωριστεί!

Επισημαίνεται ότι δεν είναι δυνατό να παρακολουθείτε την πορεία της αίτησής σας ηλεκτρονικά. Θα ενημερώνεστε απευθείας σχετικά με την πορεία της αίτησής σας.

Για να διευκολυνθεί η διαδικασία επιλογής, κάθε επικοινωνία με τους υποψηφίους σχετικά με την εν λόγω διαδικασία θα πραγματοποιείται αποκλειστικά στην αγγλική γλώσσα.

Αν χρειάζεστε περισσότερες πληροφορίες και/ή αντιμετωπίζετε τεχνικά προβλήματα, παρακαλούμε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία υποβολής αιτήσεων

Ως προθεσμία για την υποβολή αιτήσεων ορίζεται η 12η Σεπτεμβρίου 2018. Μετά τις 12.00 το μεσημέρι ώρα Βρυξελλών δεν θα υπάρχει πλέον δυνατότητα ηλεκτρονικής εγγραφής.

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης διαδικτυακών δεδομένων ή τυχόν πρόβλημα στη σύνδεση με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Εκπρόθεσμες αιτήσεις εγγραφής δεν γίνονται δεκτές.

Η Επιτροπή επιφυλάσσεται του δικαιώματος να παρατείνει την προθεσμία για την εν λόγω προκήρυξη θέσης με σχετική δημοσίευση μόνο στην Επίσημη Εφημερίδα της Ευρωπαϊκής Ένωσης.

Σημαντική πληροφορία για τους υποψηφίους

Υπενθυμίζεται στους υποψηφίους ότι οι εργασίες των επιτροπών επιλογής είναι απόρρητες. Απαγορεύεται στους υποψηφίους ή σε άτομα που ενεργούν εξ ονόματός τους να έρθουν σε άμεση ή έμμεση επαφή με μέλη των εν λόγω επιτροπών.

Προστασία δεδομένων προσωπικού χαρακτήρα

Η Επιτροπή και το EΣΕ θα μεριμνήσουν ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (EΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (9).

---

(1)  Η επαγγελματική πείρα υπολογίζεται από την ημερομηνία κατά την οποία ο/η υποψήφιος/-α απέκτησε τα ελάχιστα προσόντα που του/της έδωσαν πρόσβαση στο εν λόγω προφίλ. Μόνο δεόντως τεκμηριωμένες επαγγελματικές δραστηριότητες (δηλ. αμειβόμενη απασχόληση ή αυτοαπασχόληση) λαμβάνονται υπόψη. Η μερική απασχόληση λαμβάνεται υπόψη σε αναλογία με το ποσοστό των ωρών εργασίας πλήρους απασχόλησης. Οι περίοδοι εκπαίδευσης ή κατάρτισης και οι μη αμειβόμενες περίοδοι πρακτικής άσκησης δεν λαμβάνονται υπόψη. Οι υποτροφίες, οι επιχορηγούμενες δραστηριότητες και η εκπόνηση διδακτορικής διατριβής μπορούν να υπολογιστούν ως επαγγελματική πείρα, με ανώτατο όριο τα τρία έτη.

(2)  Οι υποψήφιοι καλούνται να αναφέρουν για κάθε διευθυντική/ηγετική θέση που κατείχαν: 1) τον τίτλο και τον ρόλο της θέσης που κατείχαν· 2) τον αριθμό των υπαλλήλων υπό τη διοίκησή τους· 3) το ύψος των προϋπολογισμών που διαχειρίζονταν· και 4) τον αριθμό των ανώτερων και κατώτερων ιεραρχικών βαθμίδων, καθώς και τον αριθμό των ομοτίμων στην ίδια βαθμίδα ιεραρχίας.

(3)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=El

(4)  https://srb.europa.eu/sites/srbsite/files/code_of_conduct.pdf

(5)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EL:PDF

(6)  https://srb.europa.eu/sites/srbsite/files/srb_ps_2015_12.pdf

(7)  Κανονισμός αριθ. 422/67/ΕΟΚ: http://eurlex.europa.eu/LexUriServ/LexUriServ.do?uri=CONSLEG:1967R0422:20040501:EL:PDF όπως τροποποιήθηκε από τον κανονισμό (EΕ, Ευρατόμ) αριθ. 904/2012: http://eurlex.europa.eu/LexUriServ/LexUriServ.do?uri=OJ:L:2012:269:0001:0002:EL:PDF

(8)  Bλ. άρθρο 66 του κανονισμού αριθ. 31 (ΕΟΚ), 11 (EKAE) του Συμβουλίου περί καθορισμού της υπηρεσιακής καταστάσεως των υπαλλήλων και του καθεστώτος που εφαρμόζεται στο λοιπό προσωπικό της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας (ΕΕ 45 της 14.6.1962, σ. 1385/62).

(9)  ΕΕ L 8 της 12.1.2001, σ. 1.

---